钦定古今图书集成/明伦汇编/官常典/第331卷 > 宇文恺
## 钦定古今图书集成/明伦汇编/官常典/第331卷 > 宇文恺

按《隋书》本传，“恺字安乐，杞国公忻之弟也。在周以功
臣子。年三岁赐爵双泉伯，七岁进封安平郡公，邑二
千户。恺少有器局，家世武将，诸兄并以弓马自达，恺
独好学，博览书记，解属文，多伎艺，号为名父公子。初
为千牛，累迁御正中大夫、仪同三司。高祖为丞相，加
上开府中大夫。及践阼，诛宇文氏，恺初亦在杀中，以”
其与周本别，兄忻有功于国，使人驰赦之，仅而得免。
后拜营宗庙副监、太子左庶子。庙成，别封甑山县公，
邑千户。及迁都，上以恺有巧思，诏领营新都副监。高
颎虽总大纲，凡所规画皆出于恺。后决渭水达河，以
通运漕，诏恺总督其事。后拜莱州刺史，甚有能名。兄
忻被诛，除名于家，久不得调。会朝廷以鲁班故道久
绝不行，令恺修复之。既而上建仁寿宫，访可任者，右
仆射杨素言恺有巧思，上然之，于是检校将作大匠。
岁馀，拜仁寿宫监，授仪同三司，寻为将作少监。文献
皇后崩，恺与杨素营山陵事，上善之，复爵安平郡公，
邑千户。炀帝即位，迁都洛阳，以恺为营东都副监，寻
迁将作大匠。恺揣帝心在宏侈，于是东京制度，穷极
壮丽。帝大悦，进位开府，拜工部尚书。及《长城》之役，诏
恺规度之。时帝北巡，欲夸戎狄，令恺为大帐，其下坐
数千人。帝大悦，赐物千段。又造“观风行殿”，上容侍卫
者数百人，离合为之，下施轮轴，推移倏忽，有若神功。
戎狄见之，莫不惊骇，帝弥悦焉。前后赏赉，不可胜纪。
自永嘉之乱，明堂废绝。隋有天下，将复古制，议者纷
然，皆不能决。博考群籍，奏《明堂议，表》曰：“臣闻在天成
象，房心为布政之宫；在地成形，景午居正阳之位；观
云告月，顺生杀之序；五室九宫，统人神之际。金口木
舌，发令兆民，玉瓒黄琮，式严宗祀。何尝不矜庄扆宁，
尽妙思于规摹；凝晬冕旒，致子来于矩矱。”伏惟皇帝
陛下提衡握契，御辩乘干。咸五登三，复上皇之化；流
凶去暴，丕下武之绪。用百姓之异心，驱一代以同域。
康哉康哉，民无能而名矣。故使天符地宝，吐醴飞甘，
造物资生，澄源反朴。九围清谧，四表削平，袭我衣冠，
齐其文轨。茫茫上元，陈珪璧之敬；肃肃清庙，感霜露
之诚。正金奏《九韶》六茎之乐，定《石渠》《五官》《三雍》之礼。
乃卜瀍西，爰谋洛食，辨方面势，仰禀神谋，敷土濬川，
为民立极。兼聿遵先言，表置明堂，爰诏下臣，占星揆
日。于是采崧山之秘简，披汶水之灵图，访通议于残
亡，购冬官于散逸，总集众论，勒成一家。昔张衡浑象，
以三分为一度；裴秀舆地，以二寸为千里。臣之此图，
用一分为一尺，推而演之，冀轮奂有序。而经构之旨，
议者殊途。或以绮井为重屋，或以圆楣为隆栋，各以
臆说，事不经见。今录其疑难，为之通释，皆出证据，以
相发明。议曰：“臣恺谨案《淮南子》曰：‘昔者神农之治天
下也，甘雨以时，五谷蕃植，春生夏长，秋收冬藏，月省
时考，终岁献贡，以时尝谷，祀于明堂。明堂之制’”，有盖
而无四方，风雨不能袭，燥湿不能伤，迁延而入之。臣
恺以为上古朴略，刱立典刑。《尚书帝命验》曰：“帝者承
天，立五府，以尊天重象。赤曰文祖，黄曰神斗，白曰显

《周官考工记》曰：“夏后氏世室，堂修二七，博四修一。”《注》
云：“修南北之深也。夏度以步，今堂修十四步，其博益
以四分修之一，则明堂博十七步半也。”臣恺按：三王
之世，夏最为古，从质尚文，理应渐就宽大，何因夏室
乃大殷堂？相形为论，理恐不尔。《记》云“堂修七，博四修”，
若夏度以步，则应修七步。注云“今堂修十四步”，乃是
增益《记》文。殷周二堂，独无“加”字，便是其义，类例不同。
山东《礼》本，辄加二七之字，何得殷无加寻之文，周阙
增筵之义？研核其趣，或是不然。雠校古书，并无“二”字，
此乃桑间俗儒，信情加减。《黄图议》云：“夏后氏益其堂
之大一百四十四尺，周人明堂，以为两杼间。”马宫之
言，止论堂之一面。据此为准，则三代堂基并方，得为
上圆之制。诸书所说，并云下方，郑注《周官》，独为此义，
非直与古违异，亦乃乖背礼文，寻文求理，深恐未惬。
《尸子》曰：“殷人阳馆。”《考工记》曰：“殷人重屋，堂修七寻，堂
崇三尺，四阿重屋。”注云：“其修七寻五丈六尺。”放夏周，
则其博九寻七丈二尺。又曰：“周人明堂，度九尺之筵，
东西九筵，南北七筵，堂崇一筵，五室凡二筵。”《礼记·明
堂位》曰：“天子之庙，复庙重檐。”《郑注》云：“复庙，重屋也。”注
《玉藻》云：“天子庙及露寝，皆如明堂制。”《礼图》云：“于内室
之上，起通天之观，观八十一尺，得宫之数，其声浊，君
之象也。”《大戴礼》曰：“明堂者，古有之，凡九室。一室有四
户八牖，以茅盖，上圆下方。外水曰辟雝，赤缀户，白缀
牖。堂高三尺，东西九”仞，南北七筵，其宫方三百步。凡
人民疾，六畜疫，五谷灾，生于天道不顺；天道不顺，生
于明堂不饰。故有天灾，则饰明堂。《周书明堂》曰：“堂方
百一十二尺，高四尺，阶博六尺三寸。室居内方百尺，
室内方六十尺，户高八尺，博四尺。”《作洛》曰：“明堂、太庙
露寝，咸有四阿，重亢重廊。”孔氏注云：“重亢，累栋，重廊，
累屋也。”《礼图》曰：“秦明堂九室，十二阶，各有所居。”《吕氏
春秋》曰：“有十二堂，与《月令》同，并不论尺丈。”臣恺按：十
二阶虽不与礼合，一月一阶，非无理思。《黄图》曰：“堂方
百四十四尺，法《坤》之策也。方象地屋，圆楣径二百一
十六尺，法《干》之策也。圆象天室，九宫法九州，太室方
六丈，法阴之变数。十二堂法十二月，三十六户，法极
阴之变数；七十二牖，法五行所行日数；八达，象八风，
法八卦；通天台径九尺，法《干》以九覆六，高八十一尺，
注黄锺九九之数；二十八柱，象二十八宿；堂高三尺，
土阶三等，法三统；堂四向五色，法四时五行；殿门去
殿七十二步，法五行所行。门堂长四丈，取大室三之
二。垣高无蔽目之照；牖六尺，其外倍之。殿垣方在水
内，法地阴也；水四周于外，象四海，圆法阳也；水阔二
十四丈，象二十四气，水内径三丈，应觐《礼经》。武帝元
封二年，立明堂汶上无室，其外略依此制。”《泰山通议》
今亡，不可得而辨也。元始四年八月，起明堂辟雍，长
安城南门，制度如仪。一殿垣四面，门八观，水外周堤，
壤高四尺，和会筑作三旬。五年正月六日辛未，始郊
太祖高皇帝以配天。二十二日丁亥，宗祀孝文皇帝
于明堂，以配上帝，及先贤百辟卿士有益者，于是秩
而祭之。亲扶三老五更，袒而割牲，跪而进之。因班时
令宣恩泽。诸侯王宗室、四夷君长，匈奴西国侍子，悉
奉贡助。《祭礼图》曰：“建武三十年，作明堂。明堂上”圆下
方，上圆法天，下方法地；十二堂法日辰，九室法九州
室；八窗，八、九、七十二，法一时之王室有二户，二、九、十
八户，法土王。十八日内堂正坛高三尺，土阶三等。胡
伯始注《汉官》云：“古清庙盖以茅，今盖以瓦。瓦下籍茅，
以存古制。”《东京赋》曰：“乃营三宫，布政颁常。复庙重屋，
八达九房。造舟清池，惟水泱决。”薛综《注》云：“复重瘤覆，
谓屋平覆重栋也。”《续汉书祭祀志》云：“明帝永平二年，
祀五帝于明堂。五帝坐各处其方，黄帝在未，皆如南
郊之位。光武位在青帝之南，少退西面，各一犊，奏乐
如南郊。”臣恺按《诗》云：“我将祀文土于明堂。我将我享，
维牛维羊。”据此，则备太牢之祭。今云一犊，恐与古殊。
自晋以前，未有“鸱尾。其圆墙璧水，一依本图。”《晋起居
注》裴𬱟议曰：“尊祖配天，其义明著，庙宇之制，理据未
分。直可为一殿，以崇严祀，其馀杂碎，一皆除之。”臣恺
案：天垂象，圣人则之。辟雍之星，既有图状，晋堂方构，
不合天文。既阙重楼，又无璧水，空堂乖五室之义，直
殿违九阶之文，非古欺天，一何过甚！后魏于北台城
“南造圆墙，在璧水外，门在水内，迥立不与墙相连。其
堂上九室，三三相重，不依古制。室间通巷，违舛处多。
其室皆用墼累，极成褊陋。”《后魏·乐志》曰：“孝昌二年立
明堂，议者或言九室，或言五室，诏断从五室。后元又
执政，复改为九室，遭乱不成。”《宋起居注》曰：“孝武帝大
明五年立明堂，其墙宇规范，拟则太”庙唯十二间，以
应期数。依汉《汶上图仪》，设五帝位，太祖文皇帝对飨，
鼎俎簠簋，一依庙礼。梁武即位之后，移宋时太极殿
以为明堂，无室，十二间。《礼疑议》云：“祭用纯漆俎瓦樽，
文于郊，质于庙，止一献，用清酒。”平陈之后，臣得目观，
遂量步数，记其尺丈。犹见基内有焚烧残柱，毁斫之馀，入地一丈，俨然如“旧，柱下以樟木为跗，长丈馀，阔
四尺许，两两相并，瓦安数重，宫城处所，乃在郭内。虽
湫隘卑陋，未合规摹，祖宗之灵，得崇严祀。周、齐二代，
阙而不修，大飨之典，于焉靡托。自古《明堂图》，惟有二
本，一是宗周刘熙、阮谌、刘昌宗等作，三图略同，一是
后汉建武三十年作，《礼图》有本，不详撰人。臣远寻经
传，傍求子史，研究众说，总撰今图。其样以木为之，下
为方堂，堂有五室，上为圆观，观有四门。”帝可其奏。会
辽东之役，事不果行。以度辽之功，进位金紫光禄大
夫。其年卒官，时年五十八。帝甚惜之，谥曰康。撰《东都
图记》二十卷，《明堂图议》二卷、《释疑》一卷，见行于世。子
儒童，游骑尉。少子温，起部承务郎。